Cap Vermell - "Cap Vermell" entrevista MARIA ANTÒNIA SANCHO, directora de l'IES Capdepera\n"Cap Vermell" entrevista MARIA ANTÒNIA SANCHO, directora de l'IES Capdepera\nL’IES Capdepera és el centre educatiu de referència del nostre municipi. Amb 10 anys d’història, ja, i havent assolit la totalitat del cicle de Secundària, constitueix l’autèntic motor de formació de la societat del nostre terme municipal, només superat per la Universitat. Són 450 alumnes que cada dia entren i surten d’un centre on es pretén que les generacions que en passen assoleixin no sols un grau de formació acadèmica més alt cada vegada, sinó també la condició de ciutadans lliures.\nD’aquestes i altres qüestions parlàrem amb MARIA ANTÒNIA SANCHO, la directora de l’IES Capdepera, en el programa “El cafè dels dissabtes”, de Capdepera Ràdio. I aquí us n’oferim la transcripció.\n- Com vius la responsabilitat de dirigir l’Institut?\n- Supòs que com tot director d’un centre d’aquestes característiques, amb la condició que jo visc aquí i tenc els al•lots sempre davant.\n- Sembla que fa dos dies, però l’Institut ja fa...\n- Hem de començar, aquest mes de setembre, l’onzè curs. Sí, passa aviat el temps.\n- I mentrestant l’Institut ha anat canviant.\n- Sí, molt. S’han aconseguit moltes coses i moltes més que esperam aconseguir. Encara que no fos per res més, l’Institut de Capdepera és distint en el nombre d’alumnes. Hem crescut molt.\n- I també ha canviat per altres coses...\n- La societat ha canviat, els pares han canviat, el perfil de la gent, dels que van i vénen... Crec que a un extrem hi ha molts d’egoismes, gent que pensa poc en el grup. A l’altre extrem hi tenim un grup de pares extraordinàriament col•laboradors. Sí, hi ha els dos extrems.\n- D’això se’n ressent, el centre?\n- És important que anem tots junts, el cos docent i els pares dels alumnes. Si ens donam l’esquena no farem res. En teoria, els pares d’ara tenen una major formació, ja saben què significa estudiar, i en canvi sembla que molts ho donen tot per fet. Crec que s’estan perdent els hàbits de feina i d’estudi. Als 16 anys és fàcil trobar una feina i, per tant, molts renuncien a continuar estudiant, temptats pel guany immediat.\n- Què més ha canviat, a l’Institut?\n- Crec que una de les grans fites que hem aconseguit és poder impartir el dos anys de Batxillerat i completar el cicle de l’ensenyament secundari sense haver d’anar a un altre centre. Això ens va costar molt, aconseguir-ho.\n- Quan parlaves de l’actitud d’alguns pares, no serà que s’han instal·lat en la comoditat, en disposar, com a associació, d’un remanent econòmic important?\n- L’AMPA sap que el remanent econòmic de què disposa és per als al•lots, i els doblers es van gastant en recursos educatius.\n- I el dia a dia, com funciona?\n- Vos puc dir que aquest curs passat s’han gastat més de 18.000 euros només en petites reparacions; una aixeta, les làmines d’una finestra, un pany, una bombeta... No oblidem que aquestes despeses se sostreuen del pressupost del centre i, per tant, d’altres inversions.\n- Què passa? És que els al·lots fan molt de desdeny?\n- El centre compta amb 450 alumnes, i les coses s’espenyen per l’ús. No, no sempre respon a malifetes, ni prop fer-s’hi.\n- Tal i com està ara, l’edifici és suficient? Hi ballau amples?\n- Tenim una ràtio de 25 alumnes per aula, que és acceptable. Però necessitam més aules per a Batxillerat. De fet, hi ha un projecte d’ampliació, que jo he vist a Palma. Es tractaria de fer un edifici nou, annex a l’actual, que es construiria a la zona Nord del solar.\n- I això, quan serà?\n- A Capdepera, les prioritats de la Conselleria eren, en primer lloc s’Auba, després s’Alzinar, i finalment nosaltres. Hem hagut d’esperar. Ja dic, era una qüestió de prioritats. No sé quan es començaran, les obres. Les excavacions s’haurien de fer a l’estiu, perquè són incompatibles amb el normal funcionament del centre. La resta de l’obra sí que es podria dur a terme durant el curs escolar.\n- S’està aconseguint la necessària estabilitat del professorat?\n- No, el professorat encara no és estable. Fa falta gent que vulgui venir a fer feina a Capdepera. És una qüestió de distància. Som 61 professors. Molts s’acullen a la comissió de serveis per no haver de venir, i aquesta és una situació que sempre hauria de ser excepcional i concedir-se només en casos de necessitat real, perquè si no es creen molts de problemes al centre. Afortunadament, a poc a poc, es van incorporant professors joves que són d’aquesta zona.\n- I dius que és només una qüestió de situació geogràfica?\n- Anar i venir cada dia de Palma és molt dur. Això provoca cansament, baixes laborals... Tot i que la carretera ha millorat molt, per a un mallorquí, Palma i Capdepera estan a l’altre cap de món l’una de l’altra. I nosaltres no ens podem permetre un horari aleatori. A les 8 del matí tothom ha de ser en el seu lloc de feina.\n- Què significa, per al poble, tenir un Institut?\n- Mirau, pel cens de població, a nosaltres ens correspon un institut de secundària. I jo estic molt orgullosa que els al·lots puguin accedir a l’ensenyament superior sense haver hagut de passar per cap altre centre. Però no és una qüestió estrictament acadèmica. La implicació de l’Institut amb el poble segur que dóna beneficis socials. Per exemple, que s’hagi pogut muntar una espectacle com “Hoy no me puedo levantar” és altament positiu per als al·lots i per a tots nosaltres. Hi ha alumnes que cada any participen en la mostra de teatre infantil i juvenil. També hauríem de crear una setmana cultural, en la qual, de fet, estam fent feina.\n- Amb tot, podrem començar a parlar de fruits reals de l’Institut quan els primers alumnes d’aquest centre es llicenciïn a la Universitat.\n- Només fa dues promocions que els alumnes acaben aquí el Batxillerat, per tant estam parlant de gent que com a molt està en el segon curs de carrera. Els fruits hauran acabat de madurar un poc més endavant.\n- Però no tots poden acabar el Batxiller. N’hi ha que no poden seguir el ritme.\n- El cicle formatiu de comerç, que teníem, no resulta atractiu. Esperam que l’any que ve se’ns concedesqui el d’hoteleria, que aquí té unes grans perspectives. Ara feim cursos de cuina, amb Antoni Navarro de professor, i de manteniment d’edificis. Volem fer bar i restaurant. Els professors els paga l’Ajuntament, i els resultats són molt bons. Comptam amb l’ajuda de l’Associació Hotelera. El camp de la formació professional s’ha de potenciar molt més, perquè no tothom farà una carrera.\n- I les qüestions d’ordre i disciplina, funcionen?\n- Crec que sí. Fa dos anys que comptam amb un policia per a nosaltres, que controla entrades i sortides, trànsit, etc., i ens va molt bé. D’altra banda, tenim tot el suport dels serveis socials i dels educadors de carrer de l’Ajuntament. No ens podem queixar.\n- Quì hi surt guanyant: l’Ajuntament de tenir un regidor de Cultura que és professor de l’Institut, o l’Institut de tenir un professor que és regidor ce Cultura?\n- Crec que hi guanyen les dues institucions. Crec que això és bo.\n- Teniu la pàgina web morta...\n- Sí, però esperam que a partir de setembre estarà operativa una altra vegada.


El Puig aconseguix tres medalles, dos d'or i una de bronze, i Quart va triomfar en juvenils\nEste cap de setmana s'ha disputat la fase Autonòmica dels "XXXIII Jocs Esportius de la Comunitat Valenciana" de frontó per parelles, en Quart de Poblet i El Puig. Les escoles de la província de València han sigut les grans triomfadores en la modalitat per equips de les tres parets, ja que han aconseguit 10 medalles (5 d'or, 3 de plata i 2 de bronze). Alacant ha aconseguit 5 medalles (2 de plata i 3 de bronze). Mentres que Castelló només ha pogut aconseguir 4 places de finalista. Per escoles la gran triomfadora va ser l'escola d'El Puig, que va aconseguir dos ors (un en categoria aleví i un altre en categoria infantil) i un bronze (en categoria infantil), oferint una gran imatge i un gran nivell de joc de tots els seus jugadors.\nEls altres ors els van aconseguir: Massamagrell, en categoria benjamí, Alfara de la Baronia, en categoria cadet i Quart de Poblet, en categoria juvenil. Fins a 12 escoles van aconseguir medalles en la finals autonòmiques (Moixent, Alginet, Tibi, Borbotó, Alfara de la Baronia, Massamagrell, Ondara, El Puig, la Pobla de Vallbona, Orba, Petrer, Quart de Poblet), i tres escoles van aconseguir plaça de finalista (Vila-real, Onda i Mutxamel).\nLes finals van tindre emoció, qualitat, nervis, especialment en les categories de benjamins. També va haver-hi alguna remuntada com la que va protagonitzar Borbotó davant de Tibi, en la semifinal de categoria cadet.\nLes dos seus de competició els clubs locals van col·laborar activament en l'organització de les fases finals per a oferir una gran imatge de les seues localitats i de la competició on participen les promeses de la pedrera del nostre esport autòcton. El regidor d'esports d'El Puig, Marco Gimeno i el regidor d'esports de Quart de Poblet, Juan Medina, junt amb els Vicepresidents de la Federació de Pilota Valenciana, Juan Contreras i Daniel Novejarque van entregar les medalles i diplomes als millors jugadors de les finals.\nPodium dels "XXXIII Jocs Esportius de la Comunitat Valenciana" de frontó parelles:\n1r - Quart de Poblet\n2n - Alginet\n3r - Orba A\n4t - Mutxamel\n1r - Alfara de la Baronia A\n2n - Borbotó\n3r - Tibi A\n4t - Vila-real\n1r - El Puig A\n2n - Petrer A\n3r - El Puig C\n4t - Onda\n2n - Pobla Vallbona B\n4t - Onda A\n2n - Ondara A\n3r - Moixent\nselect * from banneronline where (seccion='horta_nord' or seccion='todas' or seccion='') and cuantos_media=0 and fecha_ini<='2021-08-03' and fecha_fin>='2021-08-03' order by orden,idbanner limit 0,4


10- El GEPEC restaura la Barraca de l’espiral (B4) – Pedra Seca Mont-roig del Camp\nPublicat a 25 de Novembre de 2006 14 d'Agost de 2019 per Espreseca\nEl GEPEC (Grup d’estudi i protecció dels ecosistemes catalans) va organitzar, durant tres dissabtes de novembre de 2006, un taller de pedra seca que impartí l’Albert Gavaldà i que va tenir força èxit de participació, ja que s’hi van inscriure una vintena de persones.\nEl primer dia la classe va ser teòrica, el segon es rehabilità un marge a Vilaplana i el tercer, el dia 25 de novembre, va tenir per escenari les “Terres Noves”, a Mont-roig del Camp, on es va restaurar una de les barraques de l’itinerari, la B4, la “082” del nostre registre de barraques catalogades, bastida exteriorment en forma d’espiral, a la manera d’un ziggurat.\nAquesta curiosa construcció presentava una esllavissada al lateral esquerre i, tant el professor com els alumnes, van procedir a la seva reparació. Com que el grup era força nombrós es va dividir i, mentre uns treballaven en la recuperació de la l’ensulsida, d’altres reparaven un marge que surt de darrera la barraca i un tram d’un altre que arriba, gairebé, fins davant de la mateixa barraca. També es van anar tapant els forats deixats per la caiguda d’alguna pedra.\nEntrada prèviaAnterior 9- Exposició “Barraques de pedra seca a Mont-roig del camp”\nEntrada següentSegüent 11- Excursió popular (2007)


CM 26 La veu i el nostre cos. Anatomia funcional de la veu - Horsori Editorial\n> Horsori pedagogía>Colección manuales>CM 26 La veu i el nostre cos. Anatomia funcional de la veu\nCM 26 La veu i el nostre cos. Anatomia funcional de la veu\n2014 · 26 x 24 ·127pp\nReferencia: CM 26\nLa veu és una de les accions complexes que pot realitzar el cos humà. Quan parlem de la veu sovint ens posem la mà al coll, però la nostra veu, tant cantada com parlada, es forma gràcies a l’acció coordinada i inseparable de quasi tot el nostre cos. L’aparell vocal està format per estructures de l’aparell respiratori, digestiu i per tot un conjunt de músculs de diferents regions. Gràcies al treball coordinat de tots aquests elements produïm la nostra veu. Per comprendre-la ens cal conèixer el nostre cos.\nEn el aquest llibre, La veu i el nostre cos. Anatomia funcional de la veu, mitjançant l’ajut d’imatges senzilles i rigoroses, analitzem de quina forma el nostre cos es coordina per produir la veu. Estudiem l’aparell vocal i les diferents estructures que l’integren i analitzem la seva acció individual i de conjunt, centrant-nos en la veu i en com les diferents parts del nostre cos actuen per produir-la. Així mateix analitzem com petits canvis en l’acció d’alguns elements de l’aparell vocal determinen canvis audibles a la nostra veu.\nCAPÍTOL 1. GENERALITATS D’ANATOMIA HUMANA\n1. La posició anatòmica\n2. Eixos, plans i direccions\nCAPÍTOL 2. CONCEPTES GENERALS SOBRE LA VEU\n1. Veu, parla i llenguatge\n2. Tipus de veus\n3. Classificació de les veus\n4. Les tres parts de l’aparell vocal\n5. Tipus de respiració\nCAPÍTOL 3. El VIBRADOR DE L’APARELL VOCAL. LA LARINGE\n1. Cartílags de la laringe\n2. Articulacions de la laringe\n3. Músculs intrínsecs de la laringe\n4. Innervació de la laringe\n5. Constitució dels plecs vocals\n7. Múscul hioïdals. Els músculs extrínsecs de la laringe\nCAPÍTOL 4. LA MANXA DE L’APARELL VOCAL.\nLA CAIXA TORÀCICA\n1. Caixa toràcica\nCAPÍTOL 5. LA MANXA DE L’APARELL VOCAL.\nELS MÚSCULS DE LA RESPIRACIÓ\n1. El diafragma. El múscul inspirador\n2. Els músculs de l’abdomen. L’expiració controlada\n3. Equilibri diafragma/musculatura de l’abdomen\nEl suport de la veu\n4. Músculs accessoris de la respiració\nCAPÍTOL 6. ELS RESSONADORS DE L’APARELL VOCAL\n1. La laringe\n3. La cavitat nasal\n4. Els sins paranasals\nCAPÍTOL 7. ALGUNS CONSELLS PRÀCTICS\n1. Higiene vocal\n3. Exercicis de relaxació\n4. Exercicis de respiració\n5. Exercicis de vocalització


El nombre d'afiliats estrangers a la Seguretat Social va pujar al març per primera vegada en vuit mesos | Consumer\nEl nombre d’afiliats estrangers a la Seguretat Social va pujar al març per primera vegada en vuit mesos\nEn termes interanuals, l'afiliació d'ocupats forans va continuar en negatiu\nData de publicació: Divendres, 20deAbrilde2012\nLa Seguretat Social va registrar 9.180 altes de treballadors estrangers al març, la qual cosa suposa un increment del 0,55% pel que fa al mes de febrer i la primera pujada de l’afiliació entre el col·lectiu de persones d’origen immigrant en els últims vuit mesos. “Cal remuntar-se a juny de 2011 (+7.559) per trobar un increment mensual positiu en la sèrie”, va destacar el Ministeri d’Ocupació i Seguretat Social.\nEl secretari d’Estat de la Seguretat Social, Tomás Burgos, va valorar aquesta dada com “el primer signe positiu en molts mesos”, encara que va assenyalar que encara no es pot qualificar com a tendència. “En tot cas és molt significatiu que un bon nombre d’immigrants s’estigui decidint a iniciar una activitat emprenedora”, va assenyalar.\nSi embargament, en termes interanuals, l’afiliació d’ocupats estrangers va continuar en negatiu, amb un descens del 4,88% al març enfront del mateix mes de 2011. El nombre d’immigrants en alta en la Seguretat social es va situar en 1.690.728 ocupats.\nLa millora de l’afiliació al març en termes mensuals es va apreciar en tots els règims, excepte en el de la Llar, que està en fase d’extinció (l’1 de juliol acaba el termini perquè aquests treballadors s’enquadrin en el Sistema Especial dins del Règim General). Va destacar l’augment en el Règim Especial del Mar, “animat per la campanya pesquera de l’anxova, que va augmentar el 8,95%, amb 395 afiliats nous”, va assenyalar Ocupació. El col·lectiu autònom va experimentar una millora del 0,94%, en incorporar 1.946 afiliats més.\nDel total de treballadors estrangers afiliats a la Seguretat Social al març, un total d’1.690.728, sis de cada deu (1.054.973) procedien de països no comunitaris, la resta (635.755) de països membres de la Unió Europea (UE). La majoria dels afiliats estrangers està enquadrat en el Règim General: 1.346.081 ocupats (inclosos els Sistemes Especials Agrari i d’Empleats de Llar). Li segueixen el d’Autònoms, amb 209.304 persones, i el Règim Especial d’Empleats de Llar, 129.925. Finalment, se situen el Règim Especial del Mar i al Règim Especial del Carbó, amb 4.808 i 610 ocupats forans, respectivament.\nafiliació autònoms inmigrantes-ca Règim General treballadors


Enllaça’t a Marianao: una jornada per la convivència | Marianao TéCoR\nEnllaça’t a Marianao: una jornada per la convivència\nPosted on junio 4, 2015 julio 28, 2015 by admin\nUna de les altres accions promogudes pel projecte Marianao Té Cor ha sigut la primera jornada per la convivència i la cohesió social ‘Enllaçat a Marianao’, amb la intenció d’apropar als veïns i veïnes del barri el procés comunitari, i connectar amb els col·lectius prioritaris (infància, adolescència, joventut i famílies).\nLa cursa jove es va celebrar el passat 21 de març, amb la participació de 300 joves i un lema conjunt: ‘Corre per la Convivència!’ Els 5 km de recorregut es realitzaven per tota la ciutat, amb l’inici i final a la plaça Mercè Rodoreda.\nLa gimcana infantil es va celebrar el divendres 24 d’abril també a la plaça Mercè Rodoreda. Per les diferents activitats organitzades van passar més de 400 infants amb les seves famílies, que van poder gaudir d’una jornada festiva i lúdica alhora que ens deixaven un desig per al seu barri, Marianao.\nPer fer possible totes aquestes activitats es va comptar amb diverses entitats del barri i molts joves voluntaris que van organitzar i col·laborar voluntàriament durant tota l’activitat: Programa d’oci alternatiu VPK, Semilla de Trigo, Plataforma TDAH, Associació Frikigames, Associació Tots Som Santboians, Col·lectiu juvenil Alternativa, Col·lectiu juvenil Espavila’t, Col·lectiu juvenil Activa’t, Associació juvenil Malabandboi i el Club d’Atletisme de Sant Boi.\nVolem agraïr-vos a tots i totes la vostra implicació.\n← Marianao comença a dibuixar els…\nMARIANAO PROPOSA MILLORES PEL BARRI →


Alliberen fartets al Prat 40 anys després de la seva desaparició « El bloc de la Porta del Delta\n« Acaben les obres del Centre de Recuperació d’Animals Marins\nLa gent gran passeja pels Espais Naturals. »\nEl fartet, també conegut com a “peixet del Prat”, va desaparèixer a finals dels anys 70 a causa de la contaminació, la desaparició dels hàbitats i la introducció de peixos no autòctons. Es van salvar només uns pocs exemplars recollits per particulars i criats en aquaris.\nL’any 2008, el Consorci del Delta va iniciar un projecte de Gestió i Recuperació del Fartet, que té com a objectius l’augment de la seva població i l’establiment de nous nuclis en zones adients del delta. Aquesta fase s’ha iniciat amb la col•laboració d’una entitat experta en aquests tipus de peixos, la Societat d’Estudis Ictiològics (SEI).\nLa primera d’aquestes basses que allotjarà fartets es troba a ca l’Arana, en el terme municipal del Prat. És una bassa construïda la tardor passada, en una zona de jonqueres amb un nivell freàtic elevat. En ella s’hi alliberaran 25 exemplars de fartets, que procedeixen procedeixen originalment de la població del Remolar, dels quals ara hi ha un estoc que s’està reproduint de manera controlada en les instal•lacions de la SEI. Amb aquest alliberament es crearà el primer nucli poblacional de fartet al Prat, amb el qual es recuperarà un element faunístic molt important de la biodiversitat d’aquest municipi.\nel Jueves, Abril 29, 2010 a las 12:39 PM\ty está dentro de Arxiu 2010, Notícies.


Ceba’t Sabadell el nou festival de música - Sabadell Informa!\nInici » Notícies » Notícies Generals » Cultura » Ceba’t Sabadell el nou festival de música\n10 Març 2016 a 17:00\nCeba’t Sabadell el nou festival de música // Imatge cedida per Ceba’t Sabadell\nEl 21 de maig arriba a la nostra ciutat la primera edició del festival de música: CEBA’T Sabadell, un nou concepte de festival que reunirà diversos artistes reconeguts del nostre país en un mateix dia i recinte.\nCeba’t Sabadell arriba amb força a la nostra ciutat. Sabadell es convertirà en el nou escenari d’un festival ple de música i festivitat, amb quatre dels millors grups de música catalana del moment, alguns d’ells, actuaran per primera vegada a la nostra ciutat.\nNo només es tracte de les actuacions deLax’n’busto, Oques Grasses, Doctor Prats i Strombers, sinó que estem parlant d’un festival “global” de gran format, per tant, els assitents que tinguin entrada podrn gaudir de food trucks, deejays, fins a tres escenaris musicals, marchin band, els Hit Band, Muchacho & Los Sobrinos i moltes altressorpreses.\nUn festival per a tots als públics i amb el millor ambient possible, ubicat a la Fira de Sabadell el dissabte 21 de maig de 2016 a partir de la tarda. Un projecte molt ambiciós que de moment està captivant i causant molta expectació al jovent saballedenc i molt de rebombori a les xarxes socials. Un exemple anecdòtic: en uns minuts es van vendre les úniques primeres 100 entrades que es van posar a la venta la setmana passada.\nCEBA’T Sabadell anirà més enllà d’un festival qualsevol ja que serà un esdeveniment “marca sabadell” en què tots podrem gaudir d’un dia de festivitat, ambient sa, bona música a un preu totalment assequible a Sabadell.\nLaura Lozano – Responsable de comunicació\n#Ceba't #festival #Lax N Busto #musica #Oques Grasses #Sabadell\nEl Festival 30 Nits acull uns 14.000 espectadors\nSabadell acull l’homenatge a Carlos Gardel\nSabadell acull aquest diumenge la festa hindú del Holi\nTot a punt pel IV Festival de Cinema de Terror


RESERVES - Espai de Gresca Gavà\nPer comprovar que el dia escollit per fer la vostra celebració a Espai de Gresca Gavà no està ocupat haureu de visualitzar el calendari següent i posteriorment anar a la pàgina Reserves per omplir el formulari amb les vostres dades.\nEspera paga i senyal\nDesprés de consultar el calendari i la disponibilitat de dies lliures podeu fer la reserva de la sala Espai de Gresca omplint el formulari que trobareu a continuació. Heu d’indicar quin dia voleu realitzar el vostre esdeveniment i les vostres dades personals, immediatament us repondrem per confirmar la data escollida.\nData celebració (AA-MM-DD) (requerit)\nMatí o tarda (requerit)\nDemana la teva invitació personalitzada en Espai de Gresca Gavá\nFes la teva invitació personalitzada per repartir-la entre els companys i convidats a la celebració. Envia’ns les teves dades i el text que vols que aparegui a la targeta i et farem arribar per correu electrònic una plantilla similar a aquesta per que puguis imprimir les invitacions a casa teva.


El nostre hospital > Portal de Bon Govern i Transparència\nLa finalitat del Portal de Transparència i Bon Govern és que la societat conegui millor la gestió de l'Hospital Plató. És per això que, de forma gradual, aquest Portal s'anirà actualitzant i s'afegiran nous continguts, amb l'objectiu d'oferir aquesta informació a la ciutadania.\nContacte: Anna Jover Moreno, Coordinadora de Direcció General i Directora de Gestió Social i Corporativa. hospital@hospitalplato.com\nCodi Ètic (inclou el Codi de Bones Pràctiques del Patronat, el Codi de Bones Pràctiques del Comitè de Direcció, el Codi de Bones Pràctiques dels / de les professionals i la Guia de Comportament Ètic)\nMemòries: Activitat i Balanç social\nConveni Col·lectiu de Treball Dels Hospitals d’aguts, centres d’atenció primària, centres sociosanitaris i centres de salut mental, concertats amb el Servei Català de la Salut\nCentral de Resultats\nLlei Orgànica de Protecció de Dades (LOPD). Hospital Plató cada dos anys s'avalua, a través de Faura - Casas, en matèria de Llei de Protecció de Dades, amb la finalitat de verificar el compliment de la normativa legal vigent reguladora de la protecció de dades de caràcter personal.\nNorma SGE21 (Gestió Ètica i Socialment Responsable). Des de 2014, Hospital Plató és avaluat per Forética, a través de la Norma europea SGE 21 en matèria del Sistema de Gestió Ètica i Socialment Responsable de l'organització com a mostra de valor afegit.\nModel d'excel·lència europeu en la gestió EFQM (European Foundation for Quality Management). Des de 2007 i cada dos anys, el model de gestió d'Hospital Plató és avaluat externament per Bureau Veritas, havent obtingut per 2007 i 2009 les certificacions de Segell d'Excel·lència Europea 400+, atorgades pel Club d'Excel·lència en Gestió, representant oficial a Espanya de la European Foundation Quality Management; i per 2011 i 2013 el Segell d'Excel·lència Europea 500+ (màxim nivell de reconeixement).\nInformes anuals de Sostenibilitat i Responsabilitat Social. Des de 2005 i de forma anual, les memòries i informes de Sostenibilitat i Responsabilitat Social són avaluats per part d'una empresa externa seguint els criteris del model de la Global Reporting Initiative (GRI). Les Memòries d'Hospital Plató inclouen el certificat emès per dites empreses avaluadores externes, amb el nivell de conformitat declarat.\nRetribució alta direcció: El sou brut anual del Director General serà com a màxim 2,2 vegades la retribució màxima que pertoqués, per Conveni Col·lectiu o normativa d'aplicació, a un metge o metegessa adjunt a temps complet amb un nivell de carrera professional D, sense inclusió de conceptes variables.\nRetribucions exercici 2017 - alta direcció\nRetribucions previstes exercici 2018 - alta direcció\nRetribució professionals Hospital Plató\nRetribucions exercici 2018 i hores sindicals\nRetribucions previstes per l'exercici 2019


Es troba al quart pis amb un ascensor i una terrassa privada . Molt ben decorat , té una capacitat de 4 persones i és molt funcional , amb una cuina totalment equipada ( microones , nevera , cafetera , torradora , estris de cuina , rentadora , etc . ) Està oberta a la sala , on dues persones poden dormir al sofà - llit ( 190x135 ) . Disposa d'una habitació doble amb dos llits individuals units . Des del saló , es pot gaudir d'una terrassa privada que permet que la llum entri a tot l'apartament . Amb finestres de doble vidre , l'apartament està molt ben insonoritzat . El bany es composa d'una dutxa , un WC i un armari amb un mirall . Donem als nostres hostes tovalloles (una per persona ) i llençols.


El meu bloc de classe\nvisita al parc d'lilla\nAvui sobre les 10:00 hem anat a veure el terreny on faran el nou parc . Gràcies a les nostres idees i la de altres col·legis de la zona hem ajudat a donar idees per construir el parc. L'any passat varen venir els de l'ajuntament d'Eivissa a donar-nos una xerrada de lo que anaven a fer i després varem votar lo que ens agradava mes\nHem anat per veure com anava y el que volien fer amb les nostres idees, nos an explicat com volian dividir el parc en un costat els nens petits un altre zona el gran... i lo que\nanaven a possar.\nEl parc estara situat al costat de el multi cines a l'antic sa Joveria\nPer mi es molt especial perque es la primera vegada que ens demanen opinió. un altra curiositat es que el parc es diu parc de l'illa per que lo que seria el skateparck (zona de patins i bicis) es el mar i el parc es l'illa d'Eivissa esta d'alt vila ses salines...y lo mijor es que quan estigui acabat anirem a inaugurar-lo\nLa sortida ha acabat sobre las 11:00 però abans de sortir m'han escollit a mi i a dos amics mes per fer-nos una entrevista.\nper el minut 21 40 comença la noticia\n<iframe allowfullscreen src='https://teftv.com/?attachment_id=27657&kgvid_video_embed[enable]=true' frameborder='0' scrolling='no' width='720' height='395'></iframe>\nPublicat per Izan Martínez a 11:34 Cap comentari:\nHola fa temps que no escriu he estat de vacançes ,el estiu ja se ha passat i m'ho he passat molt bè he fet moltes coses,com anar a el acuari...hara estic a sisè ja estic amb el companys y a la meva nova profe que es diu Mari Carmen.I el meu propòsit es que no me tinguin que cridar la atencio si no me porto be.I tinc un altre que no me costi tant despertarme.\nPublicat per Izan Martínez a 10:02 Cap comentari:\nresum de lo q hem fet ha clase.\nAquest any ha set molt entretingut, hem fet moltes coses, per exemple un teatre, una acampada, hem celebrat els 25 anys de l'escola, el carnaval... Sobre tot hem fet maquetes per concursos com el de el dia de la mar i també per treballs de classe. Hem col·laborat amb una ONG per ajudar als refugiats de Madagasacar que han de treballar a les mines i també amb SOS refugiats per ajudar als refugiat amb el menjar. En el ball de fi de curs hem ballat la cançó de "troublemaker". Ho he passat molt bé amb els company i el profes, un any més i l'any que ve a 6è.\nPublicat per Izan Martínez a 13:19 Cap comentari:\nFa unes quantes setmanes varem començar un programa de ràdio.Yo i els meus companys em estat traballant durant unes quantes setmanes per acabar-ho anaven per grups de 4 aunque hi havia un que era de 5 cadascun a possat uns temas diferents .Nosaltres varem quedar segons aunque per poc varem guanyar per un punt a que ràbia . peró ha estat molt divertit.\nPublicat per Izan Martínez a 13:03 Cap comentari:\nEl que he fet a les meves vacances ha sigut anar de viatge a Sevilla a casa dels meus avis. Encara que he passat nit vella a Eivissa a la meva casa. He jugat molt a la consola al parc...en Sevilla vaig estar en molts pobles, centres comercials. Lo millor q vaig fer va ser anar a un zoo on els animals no estaven tancats.el que mes em va agradar va ser un llop blanc vaig menjar tant de turro q crec que he agafat pes XD.\nme han regalat moltes coses pero les mijors son 105€ i un emulador.\nPublicat per Izan Martínez a 12:41 Cap comentari:\nPublicat per Izan Martínez a 13:58 Cap comentari:\nFa dies que no he escrit per que he estat fent altres coses per exemple:\nprogramar amb l'scratch un personatge hi he fet molts de llocs de programació .\nhe estat mirant una abella amb el meus companys per veure si li anava a agradar als petits estaba clar que l'hi anava a agradar molt asta yo hem volia compra un jajaja\nPublicat per Izan Martínez a 13:06 Cap comentari:


El despatx Alonso-Cuevillas respon els dubtes sobre la compravenda d’immobles\nL’Espai Legal del TOT Barcelona i el Despatx Alonso-Cuevillas Advocats i Economistes resolen els principals dubtes dels lectors sobre la compravenda d’immobles.\nLes respostes a les consultes formulades han estat elaborades pels lletrats Ignacio Díaz, del Departament de Dret Privat, i pel lletrat Gorka Alonso-Cuevillas, del Departament de Tributari del bufet. Per a qualsevol aclariment o qüestió complementària, els lectors poden posar-se en contacte amb el despatx a través del correu electrònic [email protected].\nMarc: ITP per a joves\nTinc un parell de dubtes respecte a la compra d’un immoble i la reducció de l’ITP al 5% per a persones joves:\nEl que ha de ser inferior a 30.000€ més el mínim personal i familiar (és a dir a 35.550€ si no hi ha cap circumstància especial) és la base imposable o la base liquidable (un cop tretes les aportacions a un hipotètic pla de pensions)?\nEl requisit per a poder gaudir del tipus del 5% en l’Impost sobre Transmissions Patrimonials Oneroses és que la base imposable de l’última declaració d’IRPF presentada no sigui superior a 30.000 €. Aquest llindar es calcula sumant tant la base imposable general com la de l’estalvi i restant de l’import resultant el mínim personal i familiar que correspongui.\nSi aquest import total és inferior a 30.000 € i el comprador té trenta-dos anys o menys sí que podrà aplicar el tipus reduït esmentat del 5%. S’ha de tenir present que l’immoble que s’adquireixi ha de constituir l’habitatge habitual del comprador. És a dir, s’haurà de residir durant un termini de tres anys de manera ininterrompuda.\nLes possibles aportacions a plans de pensions no computen per al càlcul anterior, ja que es tenen en compte per a calcular la base liquidable de l’IRPF i no la imposable tot i que serveixen per a reduir aquesta última.\nEn quin moment es canvia la renda a tenir en compte per mirar el límit dels 30.000€? El dia 1 de gener? El dia que hisenda envia l’esborrany de la declaració? El dia que un presenta la declaració? El dia que Hisenda accepta la declaració presentada? Per exemple, si firmo la compra d’un pis avui mateix (enmig de la campanya de declaració de la renta 2020 però assumint que encara no l’he presentada), comptaria la renda de 2019 o l’esborrany de la de 2020?\nLa normativa d’aplicació expressament esmenta que la declaració d’IRPF que es tindrà en compte és l’última presentada. En aquest sentit la Direcció General de Tributs i Joc, tenint en compte els possibles dubtes interpretatius que podien donar-se, va establir que a efectes de tenir en compte l’última declaració presentada s’ha de tenir en compte l’inici de la campanya d’IRPF anual que correspongui.\nPer tant, si la transmissió de l’immoble s’ha produït abans del passat dia 07/04/2021 (data d’inici de la “campanya” IRPF 2020), es tindrà en compte la declaració IRPF 2019. D’altra banda, si la transmissió de l’immoble s’ha produït després del passat dia 07/04/2021 l’última declaració d’IRPF que es tindrà en compte és la de l’any 2020.\nFrancisco: Vendre per comprar, cal pagar?\nVull vendre el meu pis de Barcelona, fa 42 anys que hi sóc, i comprar-en un a Sant Celoni. Tinc dues preguntes: He de pagar l’impost de transmissions patrimonials (ITP)? I la diferència de la venda sobre la compra, té algun impost i bé quan faci la declaració de l’IRPF que em facin pagar?\nVostè com venedor del pis de Barcelona té l’obligació de pagar l’impost de plusvàlua municipal a l’Ajuntament de Barcelona per la diferència de preu d’adquisició i de venda.\nI com comprador del pis de Sant Celoni té l’obligació de pagar l’ITP, si lhabitatge és de segona mà, o l’IVA si és un de nou.\nEl guany patrimonial d’aquesta compravenda també tributa per IRPF, és a dir, la diferència entre el preu real de venda (menys l’import pagat en concepte de plusvàlua municipal, menys l’import comissió agència Inmobiliaria) menys el preu real compra (més l’import pagat en concepte d’ITP o IVA, més obres de millora del pis).\nVerònica: vendre un pis on hi ha un familiar\nLa meva família vol vendre un pis que és de tres germanes heretat. Però ara hi viu –sense contacte ni lloguer- una neboda de totes tres. La qüestió és que es va acordar deixar-la viure al pis perquè no es volia vendre, però ara necessiten els diners. Resulta que la neboda els diu que té drets adquirits i que no vol marxar. Si no hi ha contracte, necessitaran un advocat per resoldre l’assumpte o es pot posar el pis a la immobiliària sense problema?\nEn Dret la situació d’un inquilí que viu en un habitatge sense contracte i sense consentiment del propietari/s rep el nom de “precari”. El simple fet dhaver viscut amb el consentiment o la tolerància dels propietaris no li dona cap dret adquirit a l’inquilí.\nPer tant, el primer pas a fer serà que els propietaris requereixin fefaent, per mitjà d’un burofax, a la seva neboda donant-li un termini per abandonar el pis. En cas que no ho faci voluntàriament, la no existència d’un contracte signat no és obstacle per iniciar un procés de desnonament per precari, al no existir ja el consentiment dels propietaris, essent necessària la intervenció d’advocat i procurador per la presentació de la demanda judicial.\nPagar una part en efectiu és legal?\nLa meva parella i jo volem comprar un pis a Sant Andreu a través d’una immobiliària. Quan ja ho teníem tot clar i la hipoteca concedida, resulta que ens diuen ara que el propietari vol cobrar una part en efectiu –un 20%- perquè resulta que els diners que surtin de la venda estan embargats perquè té deutes. Nosaltres no veiem gens clar que això sigui legal, però a la immobiliària ens han dit que mentre el preu de venda que consti en els papers s’ajusti al valor cadastral que no hi ha problema. Entenem que l’home no ho vulgui perdre tot, però ens fa por que després pugui sorgir un problema. El pis són 120.000 euros.\nCom principi general pagar una part del pis en metàl·lic és més que habitual, per exemple els pagaments que es fan en concepte de reserva o arres fets abans de signar la compra del pis. De fet, la venda entre particulars d’un habitatge no és una de les operacions incloses a l’article 7 de la Llei 7/2012, de 29 d’octubre que tenen limitat un import màxim de pagament en metàl·lic.\nAra bé, una cosa és pagar una part en efectiu, cosa que si és legal; i una cosa molt diferent és pagar una part del preu de forma “no oficial” o sense declarar, cosa que òbviament és totalment il·legal. Per tant, sempre que el pagament en metàl·lic consti a l’escriptura no hi ha cap problema ni responsabilitat pel comprador.


Qui som – Advocats a Vic Espinosa Advocats\nAl cap davant del despatx ESPINOSA ADVOCATS hi trobem com a principal responsable a l’advocada i mediadora Susanna Espinosa i Montiel, col•legiada a Vic, amb més de 15 anys d’experiència en matèries com el dret civil, penal, laboral, contenciós-administratiu, mercantil i estrangeria.\nVa ser professora en dret administratiu al Institut de Seguretat Pública de Catalunya, a més a més, de ser un membre actiu de l’advocacia com a ex Presidenta del Grup d’Advocats Joves de Vic, ex membre de la Junta de l’Il•lustre Col•legi d’Advocats de Vic, actualment forma part de la comissió de Mediació del l’Il•lustre Col•legi d’Advocats de Vic i de la Comissió de Mediació del Consell de l’Advocacia Catalana. A més a més, el despatx ofereix, mitjançant el seu Centre Integral de Mediació, solucions alternatives a la resolució de conflictes, ja que disposa de servei de mediació en família i Dret privat.\nPer a Espinosa Advocats i el Centre Integral de Mediació és molt important mantenir una relació de màxima confiança amb cada client, la qual cosa ens permet assessorar-los d’una manera molt més eficient i eficaç. Cada cas és únic i requereix d’una solució adaptada a les seves necessitats.


Sueca obre el Museu Fuster per divulgar l’obra de l’assagista\nSALVADOR ALMENAR Sueca 26/01/2017 00:00\n651x366 L’Espai Joan Fuster de Sueca guarda l’arxiu documental de l’escriptor valencià. / J. SOLER / ACN L’Espai Joan Fuster de Sueca guarda l’arxiu documental de l’escriptor valencià. / J. SOLER / ACN\nDesprés d’anys d’oblit, a poc a poc el País Valencià es va reconciliant amb els seus grans autors. Ara li ha tocat el torn a un dels valencians més il·lustres del segle XX, l’escriptor i assagista Joan Fuster, que des d’ahir té a Sueca un museu dedicat a la seva figura i la seva obra. A pocs mesos de commemorar-se el 25è aniversari de la seva mort, l’impuls de l’Ajuntament de Sueca i la Generalitat Valenciana ha permès obrir les portes d’un espai que no sols pretén mostrar com va viure i treballar Fuster, sinó que també vol ser el centre de referència per als investigadors de l’obra de l’assagista valencià.\nPer a l’obertura del centre de documentació i l’aula de cultura contemporània previstes a l’Espai Joan Fuster de Sueca no hi ha data d’obertura encara. Així doncs, l’important arxiu documental que custodia l’Ajuntament de Sueca encara no es pot consultar i la visita es limita de moment al museu, ubicat a la casa on va viure, treballar i morir. Un recorregut que permet al visitant llegir una selecció d’originals de Fuster, una mostra de la molta correspondència que s’intercanviava amb intel·lectuals de l’època i fins i tot pamflets de moviments blaveros de dreta que insultaven i carregaven contra Fuster pels seus plantejaments sobre la unitat de la llengua o el País Valencià i els Països Catalans.\nUn projecte que ha trigat a veure la llum\nL’obertura del museu no ha estat exempta de complicacions. El repartiment del seu llegat fet en el testament, primer, i la manca de recursos per catalogar els fons, després, ha fet que el museu hagi sigut una realitat 25 anys després de la seva mort. Tot i que han sigut el govern de Ximo Puig i l’Ajuntament de Sueca governat per Compromís els que han precipitat l’obertura, el PP sempre també ha col·laborat a posar-lo en marxa, tot i que sense fer-ne publicitat.


Article. Guia web gencat\nCom es mostra?\nS'utilitza per comunicar un volum d’informació gran amb diversos components textuals, hipertextuals, gràfics i de vídeo. És el tipus de contingut més complet per a pàgines finals ja que inclou els següents elements:\nAquesta informació, a més, es pot agrupar en blocs, de manera que pot estar estructurada segons una jerarquia, independentment del disseny amb el qual es mostri.\nL'article serveix per donar la informació final, a pàgines de detall o a qualsevol pàgina de contingut, ja sigui per explicar un concepte o idea, per ampliar una informació, etc.\nL’article també té eines de compartició a xarxes socials pròpies. Es pot fer “M’agrada” a Facebook, compartir a Twitter i a Google +.\nLa informació en línia, com més estructurada, més fàcil és de llegir. Feu ús de les eines que ofereix l’article per organitzar la informació de forma que l’usuari pugui seguir la lectura de forma jeràrquica.\nExemple d'article (versió escriptori i tauleta).\nHi ha diferents elements amb els quals es pot jugar amb la visualització d'aquestes pàgines finals:\nAmb blocs oberts\nEs recomana que sempre s’utilitzi en una àrea del 100%, mai a 66% ni a 33% (versió escriptori).\nAlineació de les imatges i multimèdies: dreta o esquerra del text.\nLa mida mínima de les imatges és 420px d’amplada, tant si la imatge és vertical com horitzontal, perquè es vegin correctament en qualsevol dispositiu.\nPel que fa a les alineacions de les imatges i els multimèdies i els textos que els acompanyen en les versions d’escriptori tauleta, si tenen una amplada de:\n750 px o més: ocuparan el 100% de l’àrea i, per tant, el text es col·locarà per sota.\nEntre 500 px i 750 px: ocuparan el 66% de l’àrea i, per tant, el text serà líquid a la dreta o l’esquerra, segons l’alineació de la imatge o el multimèdia.\nEntre 300 px i 499 px: ocuparan el 50% de l’àrea i, per tant, el text serà líquid a la dreta o l’esquerra, segons l’alineació de la imatge o el multimèdia.\nFins a 299 px: ocuparan el 33% de l’àrea i, per tant, el text serà líquid a la dreta o l’esquerra, segons l’alineació de la imatge o el multimèdia.\nAl final del contingut sempre es mostren les eines de compartició a les xarxes socials.\nCom a text introductori de pàgines, ja que existeix un altre component per fer-ho, la “Descripció pàgina”.\nCom a notícia d’actualitat, ja que existeix el component “Notícia” per a aquesta tasca.\nCom a galeria de multimèdies, infografies o llista d’enllaços i bàners, perquè existeixen altres components per a aquestes visualitzacions.


Amanida d'albercocs saltats amb pesto i burrata fresca | Ametller Origen\nAmanida d’albercocs saltats amb pesto i burrata fresca\n2 de Burrates fresques\n200 gr de Albercocs\n50 ml de de Pesto AO\n50 gr de Xerri pera\n1 paquet de de Ruca\n2 de Tomàquets semisecs\n1/2 de Ceba de figueres\n1. Tallem la ceba finament, els albercocs a grills i els xerris per la meitat, barregem tot amb oli d’oliva i sal.\n2. Tallem els albercocs a daus petits, els barregem amb els pinyons i els afegim al pesto.\n3. Saltajem la ceba els albercocs tallats a grills i els xerris.\n4. Fem un llit amb la ruca, posem la burrata al mig, els tomàquets la ceba i albercocs pel voltant i el pesto sobre la burrata.\n5. Afegim per sobre uns tomàquets semisecs tallats a tires per sobre.


Falcons, granotes o ratpenats: els altres habitants de la ciutat | betevé\nL'associació Galanthus vetlla pel seguiment i la conservació de diverses espècies\nManel Cascante Torrella | Divendres, 31 de Mar del 2017, a les 12.20\nAra fa un any es van col·locar diverses caixes niu per a ratpenats als horts urbans de Barcelona. A banda d’aquesta espècie, la ciutat també alberga diverses parelles de falcó pelegrí, que enguany s’han tornat a reproduir, i diversos tipus de granota, entre d’altres.\nGalanthus és una entitat dedicada a l’estudi i la divulgació del medi ambient, a banda d’altres activitats, com estudis i campanyes diverses de flora i fauna arreu de Catalunya.\nEl falcó pelegrí és una au rapinyaire que va desaparèixer de la ciutat als anys 70 i que hi va ser reintroduïda de nou l’any 1999. Sergi Garcia, és membre Falcons Urbans, una iniciativa de Galanthus que vetlla, i realitza el seguiment, de les parelles de falcons que hi ha a Barcelona i a l’entorn metropolità. Segons ha explicat a ‘El matí de Barcelona’, enguany la parella de la Sagrada Família ha posat de moment quatre ous. Al penya-segat de Montjuïc hi viu una altra parella, per bé que es desconeix si s’ha reproduït. També hi ha una altra parella a la Diagonal. Com a novetat, l’especialista ha destacat l’existència d’una altra parella a la zona portuària.\nUn altre dels projectes que ha desenvolupat darrerament Galanthus és el d’instal·lar caixes niu per a ratpenats a la xarxa d’horts urbans de Barcelona. Garcia ha explicat a ‘El matí de Barcelona’ que la colonització de les caixes és lent i que encara no s’ha estès malgrat que se n’han vist exemplars puntuals entrar i sortir en alguna caixa. Els ratpenats solen ser molt fidels als seus refugis i calen uns quants anys perquè puguin canviar o establir-se en nous indrets.\nTambé ha explicat que la ciutat de Barcelona té actualment una població notable d’amfibis que viuen a les basses i estanys urbans. Aquest projecte es va iniciar l’any 2007, any en el qual es va fer el primer cens d’amfibis a les basses de la ciutat. La bona conservació i el seguiment han permès que, actualment, hi siguin ben presents, un fet que afavoreix l’existència d’altres animals i la interacció entre les diverses espècies.\nA continuació podeu escoltar l’entrevista sencera realitzada a ‘El matí de Barcelona’, a betevé 91.0 fm:


Francisca Pérez es farà càrrec de la revista de festes de Muro | ARA Multimèdia\nFrancisca Pérez es farà càrrec de la revista de festes de Muro\nSubstitueix a l'actual cronista Pere Corredor, que deixa aquesta responsabilitat per incompatibilitat amb el treball. La revista d'enguany es pot trobar ja en les llibreries de Muro al preu de 10 euros.\nJa està a la venda la revista de les festes de Muro, amb desenes d'articles, col·laboracions festeres i literàries, investigacions sobre la història del poble, i un record fotogràfic de les festes del 2018.\nÉs l'última edició que coordina el cronista de la Junta, Pere Corredor, que per motius laborals deixa aquest treball, que ara passarà a mans de Francesca Pérez. Corredor s'ha mostrat molt satisfet per l'èxit de la revista que "any rere any se supera, està convertint-se en una vertadera enciclopèdia del nostre poble, amb articles històrics, articles d'investigació, poemes i altres reflexions". L'edició actual són quasi 200 pàgines a color i de qualitat, gràcies als patrocinadors i a la col·laboració desinteressada de fotògrafs, tant amateurs com professionals, i veïns del poble. La revista de festes es pot aconseguir en qualsevol llibreria de Muro al preu de 10 euros.


Maite Sadurní, premiada als ARC 2021 - Catalunya Ràdio\n13/12/2021 - 22.00 Actualitzat 14/12/2021 - 13.59\nAquest vespre, Maite Sadurní ha rebut el Premi ARC a la millor periodista en l'acte de lliurament que s'ha fet a la sala Barts de Barcelona, guardó que ha compartit amb Consol Sáenz. La gala, que ha comptat amb la presència del director de Catalunya Ràdio, Saül Gordillo, ha estat dirigida per Ivan Labanda, amb les actuacions de Marcel i Júlia, Tribade, Manu Guix i The Tyets.\nEl programa que dirigeix actualment Maite Sadurní, "Geografia humana", s'emet les matinades del cap de setmana per Catalunya Ràdio amb la millor selecció de playlists temàtiques. Amb 16 temporades en antena, s'emet les matinades de dissabte a diumenge i les de diumenge a dilluns de 03.00 a 04.00. Sadurní s'ocupa també de "La cançó del dia de Catalunya Ràdio", que destaca la producció d'un autor o grup català per donar suport i notorietat a la música que es fa a Catalunya.\nAquests premis són atorgats per l'Associació ARC, que, des de fa 45 anys, agrupa els representants artístics, promotors i mànagers de Catalunya. Els premis tenen com a objectiu donar visibilitat al sector de la producció d'esdeveniments, comercialització i distribució de la música en viu així com a la producció artística feta a Catalunya.


Acadèmia Igualada - TALLER D'EMPRENEDORS\nTambé volem destacar els podis assolits en les diferents categories pels nostres alumnes:Marcel·la Solé (1era), Laia Alonso (1era), Pol Rubio (2n), Martina Llorach (2na). Felicitats !!!!!!\nAquest mes els alumnes de 2n d’ESO hem estat a Caixa Forum participant d’un taller d’emprenedoria, el caixalab experience.\nVam poder escoltar a diferents emprenedors, alguns de molt joves, explicant-nos la seva experiència. Després vàrem treballar la possible solució d’algunes necessitats humanes, aportant les nostres idees i analitzant diferents productes, invents que han estat una millora o una solució a un problema. Per exemple, un pot creure que unes pinces d’estendre la roba són un producte molt insignificant, però, van resoldre un problema. Quan s’estenia la roba sobre una corda i bufava el vent, la roba podia caure al terra; algú va detectar aquesta situació i se li va ocórrer una solució: unes pinces per fixar la roba a la corda;en realitat el món empresarial implica això, detectar una necessitat i pensar la forma de resoldre-la, aquest fet porta a crear i, alguna d’aquestes creacions tenen èxit.\nI com a conclusió de l’activitat ens queda una reflexió: fem el que fem en el futur, cal que siguem perseverants en la lluita pels nostres objectius i que fem les coses amb passió.


Els millors llocs per a veure la final de Copa a València | 7TeleValencia\nLa festa arranca al migdia amb una paella gegant i gratuïta per a 5.000 persones, actuacions musicals, pintacaras i jocs inflables per als més xicotets\nL’Ajuntament de València instal·larà una pantalla gegant en la plaça consistorial perquè els aficionats puguen seguir la final de la Copa del Rei de futbol que disputen hui a Sevilla el València CF i l’FC Barcelona.\nL’alcalde de València, Joan Ribó, va explicar aquest dimecres aquest dispositiu i va avançar que ell viatjarà a Sevilla el mateix dissabte, que és la jornada de reflexió abans de les eleccions del 26M, per a veure el partit “en directe, fer força en directe i ajudar a portar la Copa”.\nSituat en l’Avinguda Maria Cristina núm.5, la recreació de l’antic Bar Torino es presenta com un punt de trobada per a l’afició valencianista en un moment en el qual el club es juga obtenir un nou títol, en la final de hui davant el Barcelona. I precisament una rèplica del trofeu que van guanyar en aqueixa mateixa competició en 2008 estarà exposada aquest dijous i divendres, dins d’un programa d’activitats obertes al públic que es desenvoluparà durant tot el cap de setmana, fins al diumenge 26 de maig.\nAmb ambientació dels anys vint, moment en què va nàixer el club, el Amstel Bar Torino fa un pont entre el passat i present d’un equip que celebra el seu centenari. Abans del partit, de 18 a 20h, tindrà lloc un concert de la banda The Shag Sharks Trio amb música característica dels anys vint i hi haurà animacions per a submergir als assistents en l’ambient de la dècada en què va nàixer l’equip. I partir de les 21h, la projecció de la retransmissió de la final enfront del Barcelona inclourà la connexió en directe amb les Fan Zone en tots dos estadis, Mestalla i Benito Villamarín.\nFan Zone oficial\nLa Fan Zone oficial del València CF estarà situada en el llit del riu Túria, entre el pont de l’Exposició i el pont de les Flors. Des del migdia podrem gaudir d’actuacions musicals i activitats fins a les 21 hores, moment culminant en el qual es projectarà el partit davant l’FC Barcelona en una pantalla gegant.\nDurant tota la jornada es podrà gaudir amb activitats per a tota la família, amb grups d’animació, activitats per als més xicotets amb inflables, pintacares, un photocall per a immortalitzar el moment d’un dia únic, trens turístics per a poder gaudir de l’entorn natural dels Jardins del Túria, a més d’una zona de restauració amb una àmplia i variada oferta gastronòmica… i, com no, es prepararà una paella gegant per a 5.000 comensals gratuïta per al goig de tots els valencianistes.


Tret de sortida al curs escolar 2020-2021 - Vila de Piera\nPortada > Actualitat > Notícies > Tret de sortida al curs escolar 2020-2021\nL’escola Bressol Municipal El Gall Mullat ha reprès la seva activitat després de mesos aturada i ho ha fet establint també el seu protocol sobre l’organització a l’escola pel curs 2020-2021 en el marc de la pandèmia. Aquest curs només s’obriran quatre de les vuit aules del centre a causa de la disminució del nombre d’alumnes matriculats. Donat que actualment l’escola té 8 educadores contractades i una directora per a la gestió del centre, des de l’Ajuntament s’ha prioritzat mantenir tota la plantilla sense acomiadar a ningú i disposar d’una parella educativa per cada grup de convivència estable. Tenir dues educadores per aula permet una millora en l’organització del centre, una millora en l’atenció dels infants i una millora alhora de garantir l’equilibri entre la protecció de la salut i la qualitat del servei.\nLa suma de la disminució dels ingressos per part de la matriculació i la suma del manteniment de la plantilla suposa un increment en la gestió del servei de prop de 99.000 euros.\nEl centre disposa de places lliures. Les famílies interessades en accedir-hi poden posar-se directament en contacte amb l’escola bressol.\nInformació sobre les mesures establertes per evitar els brots de la COVID-19 a les escoles


secundària | Servei Educatiu Ciutat de Sant Adrià de Besòs\nCurrículum i avaluació competencial per àmbits. Cursos d’estiu (secundària)\nObertes les inscripcions als cursos d’estiu a la XTEC de Currículum i avaluació competencial per àmbits. Totes les activitats són en format telemàtic sincrònic i per a professorat de secundària de tot Catalunya. Inscripció fins al 30 de maig de 2021… Llegeix més»\nFormació, General, Portada formació, secundària 0\nConcurs adreçat a l’alumnat de 3r i 4t d’ESO, i de Batxillerat per apropar-los al món de la traducció. Concretament de l’alemany i del francès al català. La sol·licitud es fa a través d’un formulari i la data límit és el 21 de gener de 2021.… Llegeix més»\nActivitats, General, Oferta d'altres institucions, Portada batxillerat, concurs, secundària 0\nEl 16 de novembre de 2020, sessió virtual informativa de la 7a edició del concurs “Contes a l’esprint”, adreçat a professorat de llengua i literatura, a https://ja.cat/V28qx. Organitzada pel CESIRE-Àmbit lingüístic.\nEl concurs, adreçat a alumnat de secundària, fomenta la literatura… Llegeix més»\nActivitats, Conferències, General, Portada, Recursos concurs, literatura juvenil, secundària 0\nSE CRP Ciutat de Sant Adrià de Besòs04/11/20\nEl projecte Bosc i sostenibilitat de l’Exploratori dels Recursos de la Natura, té per objectiu donar a conèixer els Objectius de Desenvolupament Sostenible (ODS) de l’Agenda 2030 relacionats amb el bosc i va adreçat a centres de secundària. Consisteix en que els participants… Llegeix més»\nActivitats, General, Portada secundària, sostenibilitat 0\nSE CRP Ciutat de Sant Adrià de Besòs09/09/20\nJornada virtual el 18 i 19 de setembre, adreçada a professorat de secundària, per conèixer les estratègies i accions per desenvolupar la tasca docent en contextos educatius discontinus. Els eixos centrals seran l’organització, el disseny de les activitats en línia i l’avaluació diversificada en contextos discontinus per la situació sanitària de la COVID-19. Més informació\nFormació, General, Oferta d'altres institucions, Portada formació, secundària 0\nSE CRP Ciutat de Sant Adrià de Besòs12/11/18\nEl concurs de cristal·lització comporta tres etapes: una sessió de formació del professorat de secundària, una de treball dels alumnes als centres, i una de presentació dels resultats davant un jurat. … Llegeix més»\nActivitats, General, Oferta d'altres institucions, Portada ciència, concurs, formació, secundària 0


2021/2021_04_26_Barberia_Jaume.jpg dilluns, 26 d'abril de 2021\nPersonatges Jaume Palós, Barberia Jaume\nLa família Palós el regenta des de l’any 66. Han estat dues generacions però aquí s’acaba la nissaga ja que el fill del Jaume no vol continuar el negoci i tampoc no poden traspassar-lo per les noves lleis d’arrendament.\nEntrar a la Barberia Jaume és com fer un salt en el temps, amb les butaques de barber originals i una trona per als més petits que, amb gairebé 100 anys, encara fan servei. Quan va obrir hi havia 4 butaques i 3 empleats. Van viure èpoques bones però també moments de dificultat.\nJaume Palós, Barberia Jaume - 1:00 En el moment en què va arribar la Guerra Civil van ser col·lectivitzats, com molts negocis, i van anar a parar a treballar aquí a Muntaner amb Còrsega que hi havia una altra barberia. Després de la guerra van reiniciar el negoci.\nEl Jaume Palós va fer d’aprenent amb el seu pare onze anys. Va rebre d’ell l’ofici i també la història de l’establiment.\nJaume Palós, Barberia Jaume - 0:16 Aquesta barberia pel que em va explicar a mi el meu pare en el seu moment la va fundar el senyor Eladio Arias el 1925 am un altre soci i aquest senyor la va tenir en funcionament fins l’any 1966, que va ser quan el meu pare, que ja treballava aquí com a empleat, fins que es va jubilar.\niL’any 66 el Jaume tenia 3 anys i amb la família es van traslladar a viure a l’habitatge que hi ha rere la botiga. Llavors, explica, els clients eren gairebé com de la família. El negoci no seguirà quan ell es jubili, ni el seu fill vol seguir amb l’ofici ni és possible fer més subrogaments del local.


Grup municipal MES-Esquerra Manacor – Pàgina 3 – Rellevant.cat\nPosted on 30 de setembre de 2018\nFa molts d’anys que les cotxeries de l’empresa d’autocars que hi ha ubicades a l’Avinguda dels Pins al barri de Sa Torre provoquen molèsties als veïnats: fums, renous, dificultats en la mobilitat i en l’aparcament,\nPosted on 28 d'agost de 2018\nL’adequació dels antics edificis de Majòrica, propietat de l’Ajuntament a dia d’avui, per a usos socioculturals és una antiga reivindicació de molta gent, també de la batlessa Riera que n’ha fet bandera en diverses ocasions. Una descoordinació en la redacció...\nMoció de MÉS-Esquerra perquè les nines puguin ballar els Indis i els Moretons\nEl Ple de maig de l’Ajuntament de Manacor va acordar per unanimitat que, a més de rebutjar la sentència de La Manada, no planyeria recursos materials, humans i polítics per tal de fer efectiva la igualtat entre homes i dones.\nMES-Esquerra reivindica amb un vídeo que, malgrat l’ajuntament, Manacor és un poble ple de vida\nMalgrat la situació de desolació que pateix l’Ajuntament, reivindicam que tenim un poble ple de vida.\nPosted on 18 de juny de 2018\nDenunciam, a través d’un vídeo, la manca d’iniciativa i el desgovern que pateix Manacor. Fa gairebé tres anys, el Partit Popular, el PI i AIPC-SyS varen fer una moció de censura al govern de Miquel Oliver. Amb només tres mesos,...\nD’acord amb l’article 20 de l’Ordenança reguladora d’aparcament i trànsit de vehicles en zones urbanes, els propietaris dels vehicles domiciliats Al municipi a un sector o zona d’estacionament amb horari limitat podran sol·licitar i obtenir permís especial d’estacionament sense limitació...\n1. Quin càlcul fa l’equip de govern quant a la data d’inauguració del “gran parc” anunciat recentment al solar de l’antiga fàbrica de Majòrica?\nEL Grup Municipal MÉS-Esquerra ha registrat per tal de ser debatudes al Ple ordinari de maig de l’Ajuntament de Manacor previst per dilluns que ve dia 14 a les 20 h.


La normalitat després del Glòria\nLa borrasca, que va assolar gran part de Catalunya, va deixar a les comarques de Lleida rius desbordats, despreniments de pedres, talls de subministrament elèctric, camps negats i neu || Unes precipitacions que garanteixen la temporada als complexos d’esquí del Pirineu lleidatà\nAmb les aigües més tranquil·les, és el moment de fer balanç dels danys de la borrasca Glòria, però també de buscar solucions i mesures per afrontar un altre fenomen climatològic devastador, però no excepcional i totalment convencional per als experts meteoròlegs, que asseguren que el clima canvia ràpid i a la mateixa velocitat s’ha d’adaptar la societat per trampejar els embats. Les comarques de Lleida no han sortit tan perjudicades com les de la resta de Catalunya, especialment el Delta o les del litoral. Tot i així, s’ha posat de manifest la fragilitat del territori amb recurrents despreniments; talls de subministrament elèctric; rius desbordats, camps negats i intenses nevades. L’Eix Pirinec (N-260) al Pont de Bar segueix amb pas alternatiu regulat per semàfors, la carretera de Sant Esteve de la Sarga LV-7041, tancada fins al febrer per seguretat, el subministrament elèctric s’ha anat normalitzant i els rius Sió, Corb, Set i el torrent de la Femosa han tornat al seu curs normal.\nMalgrat això, també existeix la cara positiva d’aquest temporal. La totalitat dels complexos d’esquí de Lleida té assegurada la temporada després d’acumular gruixos de més de dos metres i mig de neu. Port del Comte, al Solsonès, és una de les més beneficiades per aquestes nevades, que ha passat de tenir un 20 per cent de les pistes obertes a la totalitat del domini esquiable aquest cap de setmana, i ahir ja va rebre unes 3.000 persones. Les estacions de Port Ainé i Espot, al Sobirà, van rebre ahir més de 3.600 esquiadors. El director, Xavier Bigordà, va assegurar que a partir d’ara i fins a Setmana Santa, és quan més afluència d’esquiadors visiten els complexos, i més encara “amb aquests registres de neu”, va dir. Fins a Boí Taüll es van atansar ahir 2.500 esquiadors malgrat la boira i el fred, encara que els aficionats no van voler perdre’s l’oportunitat de gaudir de l’última neu. També les estacions d’esquí de fons de Lleida van obrir la totalitat dels seus dominis.


La ubicació del barri de la Vall d’Hebron, entre la ronda de Dalt i l’avinguda de l’Estatut de Catalunya, genera problemes de mobilitat, segons els veïns. Volen solucionar-los instant el districteperquè faci un pla de mobilitat.\nLes obres de millora de l’avinguda de l’Estatut de Catalunya comporten el tall del sentit muntanya al carrer. Fins al mes de maig de l’any vinent, el trànsit de vehicles es desvia pels carrers de Porto, Jérez i Camí de l’Església.\nEls dos carrils centrals del carrer de Pi i Maragall estan tallats a la circulació entre el carrer del Secretari Coloma i el carrer de Sardenya. D’aquesta manera només queda un carril en cada sentit del trànsit i s’hi mantenen les places d’aparcament. El motiu del canvi són les obres de manteniment del clavegueram, que s’allargaran fins al 26 d’octubre.\nEls veïns del carrer de Pasteur no poden aparcar. És un carrer sense sortida ubicat a la part alta de Can Baró. Tindran una reunió amb el districte on presentaran les seves propostes per resoldre el problema.\nDemanen un carril bici al passeig de Maragall\nInfraccions a la rotonda de la plaça d'Isop\nMés places d'aparcament per al Carmel\nEs restableix el trànsit a l'avinguda de l'Estatut


Relat "Ens ha tocat la rifa"\nInici > detall del relat: Ens ha tocat la rifa\nEns ha tocat la rifa. Al tercer segona hi ha vingut a viure un xicot que gasta una música insuportable. No sé si li diuen trap, rap, hip-hop, xup-xup o la mare que ens va parir, però és d’una monotonia enervant i aclaparadora. Si més no, sentida si us plau per força quan a ell li ve de gust i quan a mi m’agradaria llegir tranquil, arrepapat a la butaca de la galeria i assaborint les lletres. Jo, és que quan llegeixo, llegeixo. I quan escolto música, escolto música. Què voleu que us hi digui, sóc de gustos potser antiquats, però d’una solvència contrastada. De música, no en sento: jo, la música, l’escolto. I quan ho faig, miro de no imposar els meus gustos a ningú. Trio les hores, controlo el volum o, si s’escau, em plantifico els auriculars. Vaja, que procuro no tocar allò que no sona a ningú.\nLa broma fa dies que dura. La meva dona també se’n queixa però té més corretja, és de bona pasta i confia (santa innocència!) en la bondat humana. L’altre dia va anar a picar a la porta de l’interfecte i li va demanar si podia estalviar-nos alguns decibels de la tortura. Algun gruny deuria obtenir per resposta, no diré que no, però a efectes pràctics el corcó d’això-que-ell-en-deu-dir-música continua perforant els nostres timpans a hores impertinents, intempestives i inadequades.\nVaig decidir passar a l’ofensiva. Vaig revisar les meves músiques de capçalera i em vaig decidir per A l’entrada del temps clar interpretada pel Clemencic Consort. Hi ha altres intèrprets que en tenen versions que són prou notables, però aquesta és la que sempre m’ha semblat més contundent, més d’acord amb l’explosió de joia que deuria representar cap allà al segle XII la vinguda del bon temps després dels freds, la foscor i les privacions de l’hivern. Sigui som sigui, té un ritme que exalta i una recurrència que posada en bucle i a tota potència crec que pot posar de punta els nervis del més pintat.\nVaig disposar els altaveus en posició i així que el sàdic del tercer segona va engaltar la seva sonsònia jo vaig prémer el play per obsequiar-lo amb una bona ruixada de Calenda Maia a tot drap.\nNomés van caler dos dies. El truc reiteratiu i impertinent delatava que darrere del dit hi teníem el del tercer segona traient foc pels queixals. Vaig aturar la dona quan era a punt d’obrir i li vaig demanar per signes que em fes la gràcia de deixar-me actuar. Es va arronsar d’espatlles i es va quedar darrere la porta, amagada als ulls del veí, però controlant-me en silenci per por del que es podia esdevenir.\nVaig obrir d’una revolada i abans que el paio pogués articular cap queixa, em vaig portar les mans al cap i vaig fer la cara d’espant, por i angoixa més autèntics de què vaig ser capaç. Me’n deuria sortir prou bé, perquè la fúria que l’empenyia va quedar en suspens i va posar cara d’interrogant.\nEn vaig tenir prou amb el silenci forçat per la sorpresa per engaltar-li un seguit de moviments esotèrics dibuixats amb les dues mans, que vaig acompanyar amb un reguitzell de sons guturals mal articulats.\nNo vaig haver de menester més de cinc segons per veure com li queia la mandíbula i el ulls se li esbatanaven. Breu: ja el tenia al pot.\n-No feu ni un pas ni digueu res. –La meva veu forçada volia sonar com d’ultratomba-. La vostra aura ho proclama i jo no puc callar: porteu la mort escrita a la cara.\nL’efecte va ser fulminant. Els rostre se li va trasmudar, va començar a tremolar i va fer dues passes enrere, moment que jo vaig aprofitar per tancar la porta i encarar-me a la meva dona que no s´ho sabia acabar.\n-Però tu estàs sonat o què? A què vénen totes aquestes endergues sobre l’aura i la mort? T’has tornat boig.\nJo no podia aguantar-me el riure, però fent un esforç vaig arribar a respondre:\n-Dona, agafa-t’ho pel costat bo. Si m’ha pres per boig, ens deixarà tranquils. I si és del ram dels supersticiosos hipocondríacs ara ja té de què rumiar. Sigui com sigui, déu faci que abandoni la música i es dediqui a la meditació.\nEl bon déu ens deuria escoltar. Els dies van anar passant i jo vaig poder escarxofar-me a la meva butaca de lectura sense més música de fons que el fregadís dels fulls que anaven passant.\nAl cap d’una quinzena, els comentaris sobre una pudor insuportable van anar de boca en boca a tota l’escala. El nas més fi, el de l’Eudald, l’impressor del l’entresol primera, va situar el focus de la pesta al replà del tercer. Avisada l’autoritat, mossos i bombers van actuar amb tota diligència, es van fer càrrec de la tragèdia i es van endur la despulla.\nJa han passat un parell de mesos i no n’hem parlat amb la dona. I molt em temo que no en parlarem i que el mur que creix entre nosaltres cada dia es farà més gruixut. Però sé que ella em mira així com de través quan es pensa que no me n’adono i que no es treu del cap allò de l’aura i de la mort escrita a la cara. Com si jo en tingués la culpa. I això no pot acabar bé, que ja fa un parell de dies que quan me la miro li veig una aura cada cop més de color de gos com fuig.\nI tot per quatre notes mal acordades.\nPERLA DE VELLUT | 02-09-2020 | Valoració: 10\nUn relat molt entretingut i molt graciós. Té uns assumptes molt ben triat.\nM'ha agradat com ho expresses, Eumolp.\nAh sí, quan vulgues i tingues temps, en la meua pàgina hi ha alguna cosa...Gràcies.


Cuixart fa una crida a enfortir «estratègies compartides»\nEl president d'Òmnium ha fet un al·legat en defensa de la desobediència civil en el llibre 'Ho tornarem a fer'\ndilluns, 8 de juliol 2019 - 09:55h\nEl llibre 'Ho tornarem a fer', de Jordi Cuixart, surt a la venda avui dilluns | CatalunyaDiari.com\nEl president d'Òmnium, Jordi Cuixart, recull en el llibre 'Ho tornarem a fer' (Ara Llibres, 2019) els arguments en defensa de la desobediència civil com a «deure moral» davant lleis injustes. Es tracta d'un manifest «personal i col·lectiu» després de més de 20 mesos a la presó i 52 sessions al judici de l'1-O que vol ser un «crit a l'esperança i contra la resignació i la frustració».\nEl líder d'Òmnium defensa que «amb més intel·ligència que mai» s'ha de desafiar la repressió i perdre la por. En el terreny polític, Cuixart demana al sobiranisme que deixi de banda «el tacticisme de curta volada» per teixir estratègies "clares i compartides" i estableix com a «primer pas» mantenir viva la voluntat de «no renunciar a tornar-ho a fer».\nObediència civil com a problema\n«Una llei no és justa només pel fet de ser llei. Per això, la desobediència civil és una forma perfectament legítima per denunciar lleis o decisions judicials considerades injustes». És una de les principals premisses amb què Cuixart basa la defensa d'aquesta eina que considera com un «dret». En aquest context, avisa que el problema no és la desobediència civil sinó l'obediència civil quan les lleis són injustes. I ha posat com a exemple que a l'estat espanyol l'obediència civil ha permès que s'hagin executat més de 600.000 desnonaments des del 2008.\nNo vol sortir de presó «a qualsevol preu»\nCuixart defensa que no tindria sentit demanar un indult perquè l'objectiu no és sortir de la presó "a qualsevol preu" sinó resoldre democràticament el conflicte polític. "Un indult sense voluntat d'afrontar el problema per part de l'estat només revelaria la seva voluntat de perpetuar-lo en perjudici de les pròximes generacions", argumenta en el llibre.\nEl llibre inclou declaracions de Cuixart durant el judici i reflexions escrites des de la presó | CatalunyaDiari.cat\nEn referència a la resposta a la sentència del Tribunal Suprem sobre l'1-O, Cuixart aposta per la «mobilització permanent, pacífica i democràtica», no tan sols per expressar la discrepància i protesta, sinó com una forma de «resistència i desafiament davant d'una situació totalment injusta». I s'ha mostrat convençut que una sentència condemnatòria no farà que els catalans deixin de lluitar per l'autodeterminació.\nEncara sobre la sentència, Cuixart avisa que del resultat del judici depèn la qualitat de la democràcia a l'estat espanyol i a Europa perquè «les condemnes penals per protestar o per fer un referèndum també afecten la Unió Europea i tindran greus implicacions a escala internacional».\n«Mantenir viva la voluntat de no renunciar a tornar-ho a fer»\nPel que fa a les estratègies compartides pel sobiranisme, Cuixart treu importància al fet que ara mateix no se sàpiga ben bé ni com ni quan es tornarà a fer. Això, segons Cuixart, no pot ser motiu d'angoixa perquè «el primer pas, definitiu, és el de mantenir viva la voluntat de no renunciar a tornar-ho a fer». «Ho tornarem a fer perquè hem decidit no retrocedir en allò que afecta l'exercici de drets fonamentals», conclou.\nEl llibre, que a partir d'avui dilluns es troba a les llibreries, inclou dues intervencions que Cuixart va fer durant el judici del Suprem i reflexions que ha escrit des de la presó de Soto del Real, a Madrid, i des de la presó de Lledoners, al Bages. El llibre coincideix amb l'aniversari del 10-J, nou anys després de la massiva manifestació convocada per Òmnium contra la sentència de l'Estatut i es presentarà el dijous 11 de juliol a la tarda a Barcelona.\nJordi Cuixart Procés Català Llibres


Després de 4 anys, l'Ateneu Popular Garriguenc torna a organitzar l'Oli Rock, amb Brams com a cap de cartell - Notícies de les Borges Blanques i les Garrigues - Ràdio Les Borges 107.1 FM\nTindrà lloc el 5 de març a l'Espluga Calba i també hi actuaran els garriguencs Sekera No i els lleidatants Klikenyos Fm\nDesprés de quatre anys sense celebrar-se, enguany es tornarà a fer l'Oli Rock, una de les activitats lúdiques més emblemàtiques que organitzava tradicionalment l'Ateneu Popular Garriguenc. La junta actual de l'entitat, presidida pel borgenc Enric Cañero, ha recuperat aquest concert, que tindrà lloc el proper 5 de març a l'Espluga Calba, amb l'actuació dels berguedans Brams, el conjunt garriguenc Sekera No! i el grup lleidatà Kalikenyos Fm.\nLes entrades pel concert, que costen cinc euros amb la consumició d'una cervesa o bé un refresc inclosa, es podran adquirir el mateix dia.\nRecuperació de l'Oli Rock i el Borges Crema\nAquests dos concerts, el Borges Crema i l'Oli Rock, van esdevenir cites gairebé obligades pels adolescents i joves dels pobles garriguencs durant força anys. En un moment en què l'oferta d'oci no era tan àmplia com ara -i també per donar sortida a l'eclosió de grups musicals que hi havia en aquella època, sobretot a les Borges-, l'Ateneu va decidir posar-les en marxa.\nEl Borges Crema va nèixer l'any 1995 i es feia una tarda de juliol a la capital de la comarca amb l'actuació de diversos grups de pobles garriguencs, però sobretot de les Borges. El concert es va celebrar anualment durant més d'onze anys només amb alguna interrupció, fins que, per motius organitzatius, no es va fer durant algunes edicions fins els anys 2007 i 2008, que es va tornar a tirar endavant. Des d'aquesta darrera edició no es va recuperar el festival fins el 2015, de la mà de l'actual junta que gestiona actualment l'Ateneu, que van decidir traslladar-lo al passeig del Terrall.\nCom que el Borges Crema es feia a l'estiu, a les Borges i programava exclusivament grups de la comarca, per evitar aquest centralisme a la capital i per oferir més activitats pel jovent en una altra àpoca de l'any, l'entitat decideix engegar l'Oli Rock, que es faria en diversos pobles de les Garrigues i en ple hivern, a l'època de la recol·lecció de les olives. A més, aquest concert comptava, sovint, amb l'actuació d'un grup amb cert renom de fora de la comarca que compartia cartell amb grups locals, de manera que aquests darrers tinguessin la possibilitat d'actuar davat d'un públic més ampli.\nPrecisament també amb l'actuació de Brams, juntament amb el Belda i el Conjunt Badabadoc i Nabo 2.0, que va tenir lloc a Alfés el febrer del 2012, i que es va organitzar amb la col·laboració de l'Associació Cultural La Dalla, d'aquest poble de les Garrigues històriques, s'havia dut a terme la darrera edició del concert fins aquest 2016, en què l'Ateneu, tal com ha fet amb el Borges Crema, l'ha tornat a programar.\nL'edició de l'Oli Rock del 2012, a Alfés (foto: Maria Badia/APG).


Diari de Masquefa: Vigileu amb l’aigua de l’aixeta\nPot haver-hi un excés de trihalometans\nA Masquefa, beure aigua de l’aixeta\npot perjudicar greument la salut\nEn els controls obligatoris que s’han fet a l’aigua “potable” que es subministra a Masquefa, en els dos darrers anys, s’han superat els límits de trihalometans. Els trihalometans (THM) són uns contaminants cancerigens presents a l'aigua de l'aixeta a conseqüència de la contaminació dels rius. Però tot això no ens ho ha fet saber ni ens ho explica l’Ajuntament de Masquefa ni el servei subministrador d’aigua a càrrec d’Anaigua, ho hem pogut saber gràcies al diari interactiu Begues , al qual li donem les gràcies i en reproduïm bona part de la noticia.\nSobre tot res de beure aigua de l’aixeta...\nEl Rd 140/2003, fixa un valor paramètric per als trihalometans (suma de cloroform, bromoform, bromodiclormetà i dibromclormetà) de 150 μg/l que cal complir a partir de l’1 de gener 2004. Aquest Rd és transposició de la Directiva 98/83/CE i dóna un elevat grau de protecció a la població. D’acord amb la normativa les gestores estan obligades a realitzar autocontrols. Quan una xarxa supera aquest valor paramètric, la gestora ha de confirmar l’incompliment, prenent una nova mostra. Quan es confirma l’incompliment ho ha de notificar al Departament de Salut. Es fa una valoració de les mesures correctores i preventives i s’efectua el seguiment de l’incompliment fins a la seva correcció. Tanmateix, la gestora ha d’informar a l’Ajuntament corresponent.\nA banda dels autocontrols de les gestores, el Departament de Salut té establerta la campanya de vigilància de la qualitat sanitària de les aigües de consum públic. Dins d’aquesta campanya de vigilància, el Departament revisa els autocontrols que realitzen les empreses subministradores i es prenen mostres de cadascuna de les zones de subministrament. La freqüència de presa de mostres és variable segons el paràmetre. Per als trihalometans, i dins de la campanya actualment vigent, es pren una mostra cada tres anys. El Departament de Salut ha tingut coneixement que de forma puntual, en algun moment dels dos darrers anys, s’han superat els nivells en algun punt de mostreig de les següents xarxes, si bé en el seu moment es va donar el tema per tancat: Avinyonet del Penedès, Barcelona, Begues, El Papiol, Flix, Fonollosa (Aigües de Manresa. Urbanització Canet Fals, Pla de la Vila), Masquefa (zona Llobregat Anaigua), Molins de Rei, Navarcles (Aigües de Manresa), Olèrdola (Urb. Can Trabal), Pla del Penedès, Puigdalver, Sabadell, Sant Andreu de la Barca, Sant Pere de Ribes, Sant Vicenç de Castellet, Sant Vicenç dels Horts, Tavertet, Terrassa, Ullastrell, Viladecavalls i Vilafranca del Penedès. (Font BOPC 07b293 del 21 de Febrer de 2006).\n... com a molt dutxar-se ...\n· Sobre tot res de beure aigua de l’aixeta...\n· Nivells de Trihalometans a Catalunya\n· BOPC 07b293 del 21 de Febrer de 2006\nPublicat per P.M. a les 17:46\nAixò és preocupant.\nHe mirat i remirat la web de l’ajuntament per saber a qui podia demanar explicacions i no he trobat cap càrrec que sigui responsable de les aigües.\nA qui hem de preguntar, a la policia, al jutjat, als mossos ?\nNo a la Sra. Alcaldessa que porta la cartera de Sanitat\nun altre exemple de la eficàcia dels nostres politics per amagar temes incomodes


Un jesuïta parla sobre fenòmens naturals\n01/12/1999 Medi Ambient\nEl proper dimecres, dia festiu amb motiu de la Puríssima Concepció, es fa a Palamós, al Santuari de la Bell Lloc, una taula rodona pública sobre el tema "Catàstrofes naturals i Divina Providència". La taula rodona serà dirigida pel professor de la Facultat de Teologia Antoni Badia.\nEl teòleg ha indicat a aquesta emissora les línies bàsiques d'aquesta taula rodona. la crida és pública, però es reclama la presència especial a les persones enteses en ciències ecològiques i responsables socials. Antoni Badia comenta els eixos bàsics de la taula rodona.\nA banda de la taula rodona també es farà a dos quarts d'una una missa cantada, amb les corals l'harmonia Antoniense, Sant Martí de Calonge, Sant Jaume de Mont-ras i les que ho desitgin. També es farà un recital de cançó i l'audició de la sardana Bell Lloc, del mestre Juli Garreta.\n05/06/2000 - Pescadors Festa\nDisabte a la nit es va celebrar la tretzena gran nit de la pesca catalana a Palamós, una trobada...\n02/06/2000 - Garcia "a la carga" novament\nLa Plataforma Catalunya Solidària Ciutadans Democràtics, el partit del palamosí Josep Maria...\n02/06/2000 - Més bugaderia\nEls veïns afectats per la bugaderia del carrer d'Isaac Albéniz, al cor del nucli antic de...\n02/06/2000 - Recordatori de Cap de Setmana\nUs informem ara que segueix endavant la tramitació de les targetes que s'expedeixen a les...\n02/06/2000 - Breu Vimar\nLa Fundació Vilagran Maristany, dedicada a l'atenció a les persones amb discapacitats...


L'Informatiu - Santa Perpètua acull avui el cicle de passejades 'A cent cap al cent'\nSanta Perpètua acull avui el cicle de passejades 'A cent cap al cent'\nMés d'un centenar de persones participen avui a la passejada per Santa Perpètua del Cicle A cent cap als cent. L’activitat, que inicia la nova temporada, té lloc aquest matí amb el mateix recorregut d'altres anys.\nL’Ajuntament s’ha sumat un any més a aquest cicle, que organitza la Diputació de Barcelona, amb el suport dels consistoris que té per objectiu que els majors de 65 anys practiquin esport i al mateix temps conèixer altres poblacions. Aquest any Santa Perpètua forma grup amb Barberà del Vallès i les Masies de Voltregà. Precisament 49 veïns de barberà participen a la passejada d'avui; 35 són de Santa Perpètua i 25 de les Masies de Voltregà.\nEls participants, que han començat el recorregut a tres quarts de deu del matí, han sortit des del Pavelló, i han anat fins al Castell de Can Taió on han fet una aturada per esmorzar i per veure les instal·lacions de l'edifici i de l'escola Barcanova. Després la passejada ha continuat cap a Santiga, on transcorre el 80% dels nou quilòmetres de recorregut.\nAgents de la Policia Local, membres de l'Associació de Voluntaris de Protecció Civil i una ambulància, a més de tècnics de la Regidoria d'Esports, han acompanyat els participants a la passejada i Xesco Macià s'ha encarregat del guiatge i de les explicacions sobre les característiques arquitectòniques, històriques i naturals dels punts per on passa la caminada.\nAvui es duu a terme la primera passejada del Cicle a cent cap als cent, precisament per Santa Perpètua. La segona sortida del Cicle de passejades per a la gent gran A cent cap als cent de la temporada 2017-2018 se celebrarà el 28 de febrer a Barberà del Vallès, amb inscripcions del 14 al 21 de febrer.\nFoto: Alguns dels participants a la passejada d'aquest matí / L'Informatiu


Hisenda demana a la Fiscalia del Tribunal de Comptes que investigui els alcaldes que van viatjar a Brussel·les - Empordà\nHisenda demana a la Fiscalia del Tribunal de Comptes que investigui els alcaldes que van viatjar a Brussel·les\nACN 15.11.2017 | 06:30\nUna imatge de l´acte. EFE\nEl Ministeri d'Hisenda ha remès un document a la Fiscalia del Tribunal de Comptes per demanar-li que citi a declarar els 200 alcaldes que van desplaçar-se a Brussel·les el passat 7 de novembre per denunciar la "persecució política i judicial" al Govern i també als presidents de l'AMI i l'ACM i als eurodiputats Ramon Tremosa, Josep Maria Terricabras i Jordi Solé. El ministeri vol comprovar si el viatge i les despeses vinculades a l'acció de la capital belga –com el lloguer de la sala on es va fer l'acte- es van pagar amb fons públics. En l'escrit, Hisenda fa referència a algunes informacions periodístiques que recullen declaracions d'alcaldes que reconeixen que les despeses es van pagar amb fons municipals. En el cas dels eurodiputats, es remet a unes declaracions del president de l'AMC, Miquel Buch, que afirmava que els eurodiputats havien pagat el lloguer de la sala. El mateix Busch, però, va assegurar després via Twitter que el lloguer havia sortir de l'ACM.\nEl Ministeri d'Hisenda vol que s'investigui si hi va haver ús de fons públics per pagar l'acció que va portar més de 200 alcaldes a la capital belga per denunciar "la persecució política i judicial contra el Govern". Per això, ha remès un requeriment al Tribunal de Comptes per tal que la fiscalia d'aquest organisme obri una investigació i citi els alcaldes que consideri convenient i també prengui declaració Neus Lloveras (AMI) i Miquel Buch (ACM).\nEl ministeri vol que s'investiguin les despeses derivades tant del viatge d'avió (es va noliejar un vol xàrter per a tots els alcaldes), com del transport a Brussel·les, manutenció i lloguer del local on es va celebrar la reunió en suport al Govern destituït. El ministeri sospita que hi ha hagut fons públics per pagar alguna de les despeses i, per tant, demana al Tribunal de Comptes que actuï. Montoro creu que haver usat fons públics per a una finalitat diferent a la prevista legalment "podria implicar una eventual responsabilitat comptable".


(S'ha redirigit des de: Aurobindo)\nSri Aurobindo (Calcuta, 1872 - Pondicherry, 1950). Figura polifacètica la vida del qual està a cavall entre els segles XIX i XX, Sri Aurobindo fou polític i lluitador per la independència de l'Índia; filòsof, integrador de dues civilitzacions: Orient i Occident; vident, i descobridor d'una nova, misteriosa i ascendent geografia d'aquesta terra i d'aquest univers; mestre de ioga i de nous camins d'acostament a la divinitat; poeta de sonets i d'una extensa epopeia èpica, Savitri, compendi de la seva experiència.\nSri Aurobindo nasqué a Calcuta el 15 d'agost de 1872. A l'edat de 7 anys fou enviat a Anglaterra, on passà els següents anys d'estudis. El 1889 va ingressar a Cambridge amb una beca d'estudis concedida per la St. Paul's School de Londres, on reeixí brillantment en els seus estudis amb menció de "primera classe".\nDesprés d'haver adquirit els títols necessaris per entrar en el servei civil de l'Índia, en el qual no va entrar per haver rebutjat presentar-se a l'examen d'equitació, va tornar al seu país i va integrar, el 1893, el servei administratiu del principat de Baroda (actual districte de l'estat indi de Gujarat). A part del seu treball administratiu, fou nomenat professor de francès del col·legi de Baroda i, posteriorment, d'anglès.\nEn aquest període, va aprendre el sànscrit i altres llengües de l'Índia, i va seguir al mateix temps amb interès els esdeveniments polítics del seu país.\nSri Aurobindo la considerava la seva igual, i a causa de la seva capacitat per a l'organització, es féu càrrec de la vida diària de l'Ashram a partir del 24 de novembre del 1926, quan Sri Aurobindo es va recloure retirant-se de la vida pública. Des d'aquesta data, la supervisió dels assumptes de l'Ashram queda a càrrec de La mare, inclosos els seus instituts i Auroville, la ciutat internacional propera a Pondicherry, fundada el 1968.\nObtingut de «https://ca.wikipedia.org/w/index.php?title=Sri_Aurobindo&oldid=21067606»\nLast edited on 4 maig 2019, at 17:02


Blocs lògics + 16 activitats. Miniland - Stoksdidactic\nCaracterístiques de Blocs lògics + 16 activitats\nAquest joc de la marca Miniland permet que el nen vagi reconeixent les diferents formes, tamanys, colors i grossors a partir de diferents exercicis. Jugant amb les diferents peces, el nen anirà raonant sobre diferents conceptes. Les formes que inclou el joc són: el cercle, el triangle, el cuadrat, el rectàngle i l'hexàgon, cada un de 2 tamanys, 2 grossors i 3 colors diferents. Inclou 16 activitats i una guia per jugar amb les peces. El que es treballa amb aquest joc és: Ordenació i classificació, fraccionament del plà i treball sobre les propietats.\nJoguines , Jocs de Taula , Jocs de Classificació , Joguines per Edats , 3 a 6 anys , Jocs i Joguines Didáctiques per a l'Aula ,\nActivity Shapes - Joc d'Enfilar\nOpinions de Blocs lògics + 16 activitats\nEl producto me encanta pero es una pena que sea de madera


L’Escola Municipal de Música organitza un cicle de taules rodones obert a tota la ciutadania - Ajuntament de Rubí\nL’Escola Municipal de Música organitza un cicle de taules rodones obert a tota la ciutadania\nL’Escola Municipal de Música organitza un cicle de taules rodones obert a tota la ciutadania Sota el títol d’“Amalgama”, el centre vol promoure el debat al voltant de temes diversos, sempre amb l’ensenyament musical com a fil conductor https://www.rubi.cat/ca/actualitat/noticies/l2019escola-municipal-de-musica-organitza-un-cicle-de-taules-rodones-obert-a-tota-la-ciutadania https://www.rubi.cat/ca/actualitat/noticies/l2019escola-municipal-de-musica-organitza-un-cicle-de-taules-rodones-obert-a-tota-la-ciutadania/@@images/image/preview\nSota el títol d’“Amalgama”, el centre vol promoure el debat al voltant de temes diversos, sempre amb l’ensenyament musical com a fil conductor\nAl març, l’escola va organitzar una xerrada-debat amb l’exconseller Joan Manuel Tresserras (foto: Localpres)\nL’Escola Municipal de Música Pere Burés posarà en marxa el proper 24 de novembre un cicle de taules rodones sota el títol Amalgama. Les trobades, de periodicitat trimestral, s’adrecen a tota la ciutadania però especialment a aquelles persones interessades en qüestions educatives.\nLes tertúlies, de periodicitat trimestral, volen ser un complement formatiu i divulgatiu a les activitats habituals del centre. La seva temàtica serà diversa però sempre tindran l’ensenyament musical com a fil conductor.\nLa primera taula rodona tindrà lloc el proper dijous 24 de novembre a les 19 h a l’Auditori Alícia de Larrocha de l’Escola Municipal de Música i durà per títol Les interaccions entre centres d’educació obligatòria i altres ensenyaments. En el marc d’aquest debat, es volen detectar nexes d’unió i possibles accions conjuntes entre diferents tipus de centres educatius. Per aquest motiu s’ha convidat com a ponents Lluís Laliga, director de l’Escola Nostra Senyora de Montserrat; Josep Bautista, director de l’Escola Pau Casals; Susana Fernández, directora de l’Escola Municipal de Música Pere Burés; i Candi Casadevall, director de l’Escola d’Art i Disseny edRa.\nEn properes sessions, el centre ubicat a l’Escardívol vol copsar l’experiència d’algun intèrpret que hagi estat vinculat a diferents facetes de la música, així com sotmetre a debat el futur de les escoles de música municipals.\nLa posada en marxa d’aquest cicle de taules rodones coincideix amb la celebració, aquest 2016, del 35è aniversari de l’Escola Municipal de Música Pere Burés.